**Pozvánka**

**X-lógia hľadania výšin 26 - Roháče**

**Milí priatelia, kamaráti,**

po siedmich rokoch putovania s Andrejom a Slávkou sa Vám opäť prihovára Martin. Spoločne s Andrejom budeme pokračovať v prípravách X-lógií hľadania výšin. Tieto „Príbehy hľadania výšin“ končia svoje detské časy a po 13 rokoch svojej existencie stoja pred dozrievaním do dospelosti. Ako zvládneme toto teenagerské obdobie, to záleží len na nás. Príbehy hľadania výšin majú otvorený koniec a svojou podstatou, programom i športovým vyžitím sú atraktívne aj pre dnešnú rýchlu dobu. Stále opakujeme, že sú pre každého a radi by sme oživili spolok skalných mladšou generáciou. Je to na nás všetkých, aby sme mladých zanietili.

Dovoľte pozvať Vás tento rok opäť do Západných Tatier - Roháčov, ako sa im ľudovo hovorí. Roháče milujem pre ich dostupnosť, mnohorakú pestrosť, vysokohorské prostredie. Milujem pre vôňu rannej rosy, či mäkkučkého ihličia lesov. Milujem pre krásu výhľadov, divokých skalných útvarov, ale aj pre ticho. To sú tromfy, pre ktoré sa oplatí Západné Tatry opäť navštíviť. Pôjdeme začiatkom jesene, keď leto stráca svoju silu a príroda túžobne očakáva dych vlhkej a chladnej jesene. Ľudské zmysly vtedy vnímajú tento proces citlivejšie.

V dňoch 09.09 – 11.09.2022 pripravujeme „X-lógiu hľadania výšin 26“. Už názov hotela „Spojár“ hovorí, že by nás mal „prijať a spájať“ v jednote rozmanitosti. Ako správny „Spojár“, pôsobí nenápadne v ústi Žiarskej doliny, obklopený hlbokými lesmi, pod pyšným Barancom. Nie je nápadný, skôr navonok skromný. Poskytuje však presne to čo všetci očakávame. Strechu nad hlavou, teplo, dobré jedlo i dostatočné možnosti  pre spoločný program, či tiché rozjímanie. Je tu pokoj, svet akoby zaspal...

Príď, pozývame Ťa takého, aký si. Vezmi svojich blízkych a spolu odhodíme „batohy všedných starostí“. Poď zdieľať svojou prítomnosťou všetko čo ťa teší, ale i trápi. Poď sa podeliť o seba a dopraj nám spoznať Ťa lepšie ako doposiaľ. Poď načerpať silu, aby si sa vrátil „tam dolu“, do bežného dňa vyrovnanejší, vnútorne i fyzicky silnejší.

Na čo sa pripraviť, tešiť a myslieť, čítaj ďalej...

V piatok, po spoločnej večeri, krátkom zoznámení, predstavíme víkendový program a radi zodpovieme Vaše otázky.

V sobotu sa rozdelíme do skupín, podľa záujmu o turistiku, či cyklo-výlet. Turistické trasy a cyklotrasy budú nastavené podľa náročnosti, takže každý, kto bude chcieť, sa v niektorej nájde. Plány vysokohorskej turistiky, cyklotrás budú uverejnené neskôr na webe. Tí z nás, ktorých športová aktivita neláka, alebo sa naň necítia, nemusia byť smutní. Relaxačných, historických, či architektonických možností je v okolí neúrekom. Možnosti taktiež uverejníme na neskôr webe.

Ako obvykle po večeri bude priestor pre prezentovanie cestovateľských zážitkov, ktoré sú nám všetkým srdcu blízke. Spoločný večer zakončíme pri ohníku. Tu bude priestor niečo si opiecť, zaspievať si, či len tak posedieť. Nezabudnime si pribaliť niečo na opekanie a prípadné zapitie.

Nedeľné ráno bude patriť tradičnému nedeľnému „Zamysleniu“, na ktoré sa už teraz Petr Kučera „těší“. Priestor pre zdieľanie však dostane aj jeho hosť, ktorý pridá pár slov o tom ako žije, kde čerpá silu. Čo ho teší a čo nie. Tým sa náš spoločný programu zavŕši a opäť sa vrátime do našich bežných, rýchlo plynúcich dní, tam dolu - domov.

Verím, že nás nepriateľ COVID neporazí a že i počasie bude stáť pri nás.

Tešíme sa na každého z vás !

Martin a Andy

Prihlasujte sa prosím cez prihlasovací formulár [X-lógie](https://docs.google.com/spreadsheets/d/1-YFai9CwCnwBREe5QhfkinReBqc40Dxx-5iYeRGHmMU/edit?usp=sharing) na stránke www.cbba.sk.

Po prihlásení sa na pobyt je potrebné najneskôr do 30.6.2022 **uhradiť nevratnú zálohu za pobyt vo výške 14 EUR na osobu** (vrátane detí).

V prípade neuhradenia zálohy budete vyradení zo zoznamu účastníkov a Vaše miesto bude pridelené ďalším záujemcom. V prípade, že sa z akýchkoľvek príčin nebudete môcť zúčastniť pobytu, môžete si nájsť za seba primeraného náhradníka, ktorý Vám Vašu zálohu vyplatí a pôjde namiesto Vás.

**Platobné inštrukcie:**

**Číslo účtu:** 520700 - 4200499588 / 8360

**IBAN:** SK07 8360 5207 0042 0049 9588

**Suma:** 14,00 EUR x Počet osôb

**Variabilný symbol:** Dvojmiestny VS nájdete v prihlasovacom formulári (napr. 17). Ak platíte za viac osôb, uvediete všetky za sebou bez medzery. (napr. 17181920 pri platbe za 4 osoby).

**KS, ŠS:** Netreba vyplniť

**Popis:** Môžete uviesť svoje meno

Výpis z účtu posielať nemusíte.

Nových záujemcov, ktorí s nami ešte neboli na žiadnej akcii, prosíme, aby nám e-mailom poslali na seba kontaktné údaje (e-mail, telefón).

**PROGRAM**

**9.9.2022 – piatok :**

**1600 – 1900 hod. Príchod, ubytovanie**

**1900 – 2000 hod. Spoločná večera**

**Od 2015 hod Privítanie, zoznámenie, organizačné pokyny**

**10.9.2022 – sobota :**

**700 – 800 hod. Raňajky**

**815 – 1830 hod. Turistika, cykloturistika v Západných Tatrách**

**1830 – 1930 hod. Spoločná večera**

**1940 – 2100 hod. Cestovateľské okienko – Paľo a jeho pohľad na Svet hôr**

**po 2100 hod. Opekanie, spev, voľný program**

**11.9.2022 – nedeľa :**

**800 – 900 hod. Raňajky**

**905 – 910 hod. Spoločné fotenie**

**930 – 1100 hod. Spoločné zamyslenie a stíšenie s Petrom Kučerom a jeho hosťom, uvoľnenie izieb**

**po 1100 hod. Voľný program, cesta domov**